作者:白樸
標題:董秀英花月東牆記・么篇
內容:我如今赤手空拳百事無，父喪家貧不似初，囊篋盡消疏。鵬程有路，何日赴皇都？(雲)行了個月期程，到得松江府。家童，你尋個客店安下。(童雲)理會的。兀那就是一所店房。店主在家麼？(淨上，雲)誰叫，誰叫？(童雲)老者，俺家長來此投宿。(做見科，雲)小生動問老公公，此處董府尹在否？(淨雲)府尹下世去了。(生雲)他宅子在何處？(淨雲)隔壁就是。足下與府尹甚親？(生雲)先父與府尹相交契厚。自先父下世，一向間闊，不曾問候。(淨雲)足下如今那裡去？(生雲)小生儒業進身，遊學至此，將赴詔選。敢問公公，有房舍借一間小生借居，待來春赴試。(淨雲)足下既要安住，老夫有一小頑，名曰山壽，就托足下教訓攻書。老夫東牆下有一花木堂，先生就在其中設館，如何？(生雲)如此多謝！(淨雲)院公，疾忙收拾潔淨者。(院公雲)已停當了。(淨雲)先生，請往花木堂安歇。(同下)。